გობრონეთი
გობრონეთი — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში, ცხმორისის ადმინისტრაციულ ერთეულში (სოფლები: ახო, გეგელიძეები, გობრონეთი, კოკოტაური, ჩეტკიძეები, ცხმორისი). მდებარეობს მესხეთის ქედის სამხრეთ კალთაზე, მდინარე აჭარისწყლის მარჯვენა ნაპირას, ზღვის დონიდან 800 მ სიმაღლეზე. დაბა ქედიდან დაშორებულია 13 კილომეტრით, ცხმორისიდან 3 კმ. საბჭოთა პერიოდში განვითარებული იყო მეთამბაქოეობა და მევენახეობა. სახელი უწოდეს გობრონიძეების საგვარეულოს მიხედვით.